# דגשי בטיחות

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **דגשי בטיחות בטיפול במתקני חשמל**   |  |  | | --- | --- | | נושא | דגשים | | תמצית סיכונים בעבודה זו | **התחשמלות** | | אמצעי מיגון אישיים (בנוסף על הקבוע בכל עבודה) | **כפפות מ"ג, אמצעי בטיחות לעיסוק בחשמל מ"ג** | | הסמכה לעבודה | **נדרשת. מסמיך : ממ"ח אחזקה** | | תאום העבודה |  | | פעולה בחרום |  | |

# מטרה

* 1. *להגדיר שיטה אחידה למתן אחריות, סמכויות והגבלות לטיפול במתקני חשמל בחב' קצא"א.*

# \*תחומי אחריות

|  |  |
| --- | --- |
| תחום אחריות | תפקיד |
| **עורך ומעדכן הנוהל** | **האחראי המקצועי להוראה: ממ"ח חשמל** |
| **מאשר הנוהל** | **אחראי כולל להוראה זו : סמנכ"ל הנדסה** |
| **אחראי לביצוע** | **מכללים: ממ"ד חשמל וממ"ח אחזקה, משרד ראשי: ממ"ח חשמל** |

# הגדרות

* 1. לא רלוונטי.

# תוכן ההוראה

* 1. **מטרה מפורטת**  
     הוראה זו מיועדת לקבוע אחריות, סמכויות והגבלות לממלאי תפקידים שונים בכל הקשור בטיפול במתקני חשמל, וכן לפרט את המסמכים הקובעים את כללי ביצוע העבודה במתקנים אלו.
  2. **המסמכים הקובעים**
     1. הטיפול במתקני חשמל יבוצע בכפיפות לחוק החשמל של מדינת ישראל (חוק החשמל תשי"ד-1954 – והתקנות שהותקנו על פיו).
     2. הטיפול במתקני חשמל יבוצעו בהתאם למוגדר בהוראות האחזקה, הוראות תיקון או הוראות אחרות. זאת בהתאם להנחיות אשר יוצאו באמצעות אגף הנדסה או מחלקת האחזקה של המכללים/מתקנים או יחידת אחזקת הקו.
     3. בנוסף לאמור בסעיף (5.2.1) יבוצע טיפול במתקני מתח עליון ומתח גבוה בכפיפות להוראות בטיחות לעבודה במסדרי מתח גבוה ומתח עליון של החברה כמפורט בהוראה טכנית מס' 2-12-002.
     4. בנוסף לאמור בסעיף (5.2.3) יבוצע הטיפול במתקני החשמל בכפיפות להוראת הבטיחות של החברה מס' 2-30-001.
     5. טיפול במתקני החשמל שלא בהתאם למוגדר מעלה, אסורים בהחלט.
  3. **חובת ידיעת המסמכים**
     1. עובדי החברה, הקשורים לטיפול במתקני החשמל חייבים ללמוד, להבין ולדעת הוראות ותקנות אלו ולנהוג בהתאם להן.
     2. במקרה של סכנת נפש, רשאי כל עובד לבצע פעולות הצלה למרות שאינן במסגרת הוראות אלה, בתנאי שהוא יודע שעל ידי מעשהו אינו מסכן את עצמו או אחרים.
  4. **אחריות**
     1. מנהל המכלל או מנהל יח' הקווים אחראי מבחינה מנהלית לביצועם של העבודות בהתאם למוגדר במסמכים הקובעים, המפורטים בפרק 2.
        1. לשמירת המתקנים ואמצעי הבטיחות במצב תקין.
        2. להבאת הוראות החברה לידיעת העובדים.
     2. העובדים המוסמכים מבחינת החוק ומבחינת החברה לבצע למעשה את הטיפולים הנדרשים במתקני החשמל של החברה, יהיו אחראים אישית לביצוע העבודות כמוגדר בחוק החשמל ובהוראות החברה.
     3. בנוסף לאמור בסעיף (5.4.2) , יהיו העובדים המנהלים או המפקחים או המתאמים עבודות צוות חשמלאים אחראים על ביצוע כל הפעולות הנדרשות מצדם או מצד העובדים מבחינת החוק והוראות החברה.
  5. **סמכויות והגבלות**
     1. טיפול לצורך ביצוע אחזקה, תיקון או פעולה אחרת הנדרשת לביצוע במתקני חשמל, ייעשה על ידי חשמלאי עובד החברה אשר הינו בעל רשיון חשמלאי מתאים בהתאם לחוק החשמל, או חשמלאי שלא עובד החברה בעל רשיון חשמלאי מתאים, שהוסמך בהתאם לחוק החשמל.
     2. בנוסף לאמור בסעיף (5.5.1) יהיו רק העובדים הרשומים בהוראה טכנית מס' 2-12-003 רשאים לבצע עבודות במסדרי מתח גבוה ומתח עליון.
     3. על אף האמור בסעיף (5.5.1) מותרת העבודה במסדרי מ.ג. ו-מ.ע. לעובדים שתפקידם מוגדר בסעיף 5.3.2.7, 5.3.2.8, 5.3.2.9 שבהוראה טכנית 2-12-002.

# תרשים זרימה

* 1. לא רלוונטי.

# טפסים

* 1. לא רלוונטי.

# נספחים

* 1. לא רלוונטי.

# הפניות

* 1. לא רלוונטי.

# \*מהדורות

|  |  |  |  |
| --- | --- | --- | --- |
| מספר המהדורה | תאריך | מהות השינוי | שם המאשר |
| 4 | דצמבר 2022 | פורמט חדש | ממ"ח חשמל :  ויקטור מימון |
|  |  |  |  |
|  |  |  |  |